Mosselbaai-betogers in hegtenis geneem | Maroela Media
Inwoners van Kwanonqaba betoog al sedert Sondag oor dienslewering en elektrisiteittoevoer in die gebied. “Die persone is Dinsdag en Woensdag in hegtenis geneem,” het kapt. Malcolm Pojie, woordvoerder van die polisie in die Wes-Kaap, gesê. “Hulle is steeds in aanhouding.”
Ongeveer 100 mense het Sondag aan die betoging deelgeneem, maar teen Maandag was daar ongeveer 3 000 betogers en Dinsdag nagenoeg 7 000. “Daar was Woensdag slegs ŉ klein groepie en die situasie is nou kalmer,” het hy bygevoeg. Hy kon nie sê hoeveel mense Woensdag aan die betoging deelgeneem het nie.
Volgens Pojie het die skare ook die polisielede met petrolbomme bestook voordat die polisie met rubberkoeëls op hulle losgebrand en hulle met traangas verdryf het. “ŉ Polisiehelikopter het die skare uit die lug gemonitor.”
Ooooo,ja nee..plunder,breek af,brand af.as hulle nie hul sin kry nie.ek voel ookso oor my krag rekkening,dis dubbel wat ek 3 mnde voorheen betaal het..moet maar betaal,al voel ek ,ek wil ook toy-toy….